Den Vest-Sjællandske Avis, 1828-06-14
Jndenlandske Efterretninger. Aarhuus, den 6te Juli. Med Gaarsdagen begyndte for vor Bye en Rad af Festdage, hvis Minde vil være uforgængeligt iblands os. Vor dyrebare Landsfader er atter i vor Midte. Den Længsel, hvormed han ventedes, ligner kun den Jubel, hvormed han hilsedes, da Han, i Aftes Kl. 7 1/2 ankom hertil med Dampskibet Mercurius, der var afgaaet fra Kalludborg om Eftermiddagen Kl. 1. J Kongens Følge befandt sig Hs. Høifyrstelige Durchlauchtighed Prinsen af Hessen Poilipsthal, Hs. Excellence Overhofmarskalk Hauch, Hr. Kammerherre, Generalmajor v. Bülow, den Kongel. Würt mbergske Generallieutenant Grev v. Bismarck, Divisions=Adjutant og Ridder von Hansen, Justitsraaderne Feddersen og Schönberg, &c. Alt i Mandags var den øvrige Suite indtruffen hertil fra Kallundborg. – Den hele Dag havde Byen været i festlig Bevægelse. Alle Forberedelser vidnede ligesaameget om den Kiærlighed, hvormed Kongens Navn bæres i alle loyale Borgeres Hierter, som om Disses Lyst til at lægge deres undersaatlige Hengivenhed for Dagen. Monarkens Naade har efterladt sig altfor mange velsignede Spor iblandt os til at ikke Jubelen skulde stige ved hvert nyt Besøg, som værdiges vor Egn. - Utaalmodigheden steeg, alt som det lakkede imod Aften, og Alles Blikke vare henvendte mod Havet, hvor man endelig Kl. 6 1/4 øinede Skibet, som havde vor elskede Konge ombord, og en Time efter traadte Hs. Majestæt iland paa Skibsbroen, hvor Allerhøistsamme modtoges af Hs. Kongelige Høihed Prinds Frederik Ferdinand, alle herværende Generaler og høie Officerer, Stiftamtmanden, Byens Øvrighed &c. Alle Skibene i Havnen vare pyntede med Flag og Vimpler, og nogles Master og Ræer fyldte med smykkede Matroser, der, under Kanonskud fra Havnebatteriet og Skolebakken, i Forening med de paa Strandbredden Forsamlede, opløftede et tusindstemmet Fryderaab for Frederik, Folkets Fader! Det er ganske mærkeligt, at det havde regnet den hele Eftermiddag, men ligesom Hs. Majestæt kom udenfor Mindehovedet, begyndte Solen at skinne, og kort efter at Allerhøistsamme var kommen ind i Sin Gaard, begyndte det igien at regne, Fra Landingsstedet lige ned til Mindebroen stod Borgervæbningen opillet en have. Denne Broe var smukt udpyntet med Grønt og Blomster. Gaderne, som Kongen passerede vare bestrøede med Blomster, og adskillige Huse vare behængte med Krandse og Guirlander. Paa Torvet var reist en Æresport, ligeledes af Grønt og Blomster, hvorigiennem Hans Majestæt passerede til Sin Gaard. Ved dens Indgang modtoges Monarken af to unge Piger, af hvilke den Ene overrakte Ham et Digt, den Anden en Krands. Ved dens Udgang stod en Række af hvidklædte Pigebørn med Blomsterguirlander. Paa den ene Side mellem Kongens Gaard og Æresporten paraderede en Escadron af Hs. Kongelige Høihed Prinds Frederik Ferdinands Dragoner, paa den anden det borgerlige Jægercorps, Klokkerne ringede festligt, og Luften gienlød af Fryderaab ligefra Monarken steeg iland til Han havde naaet Sin Gaard. Her modtoges Hs. Majestæt af et stort Antal Embedsmænd og Honoratiores fra Byen og dens Omegn. Om Aftenen var hele Byen illumineret, hvorved flere, baade offentlige og private Bygninger udmærkede sig ved smukke Transparenter og Jnscriptioner. Det myldrede en Tidlang af Mennesker under Kongens Vinduer, og som Hans faderlige Hierte aldrig kan fornægte sig, saaledes saae man Ham ogsaa her træde i det aabne Vindue, for at takke Folket, der har Ham Alt at takke. Først langt over Midnat begyndte Gaderne at blive stille.